চন্দ্রলেখা (নৃত্যশিল্পী)
চন্দ্রলেখা প্রভুদাস প্যাটেল (৬ই ডিসেম্বর ১৯২৮ – ৩০শে ডিসেম্বর ২০০৬), যিনি সাধারণভাবে শুধু চন্দ্রলেখা নামেই পরিচিত, তিনি ভারতের একজন নৃত্যশিল্পী এবং নৃত্য পরিচালক ছিলেন। তিনি ছিলেন ভারতের প্রথম উপ-প্রধানমন্ত্রী বল্লভভাই পটেলের ভাইঝি। ভরতনাট্যমের সাথে যোগাসন এবং কালারিপায়াত্তুর মতো মার্শাল নৃত্যকলার মিশ্রণ ঘটিয়ে তিনি এক বিশেষ ধরনের নৃত্য পরিবেশনার প্রতিপাদক ছিলেন। ২০০৪ সালে, তিনি ভারতের সঙ্গীত, নৃত্য ও নাটক জাতীয় একাডেমী, সঙ্গীত নাটক অকাদেমির সর্বোচ্চ পুরস্কারে ভূষিত হন, তাঁকে সঙ্গীত নাটক অকাদেমি ফেলোশিপ দেওয়া হয়েছিল।